Ilesia de Santa Olaria de Mérida d'Orós Baixo

A ilesia de Santa Olaria de Mérida d'Orós Baixo ye una ilesia aragonesa en o lugar d'Orós Baixo, perteneixent a lo termin municipal de Biescas, en a comarca de l'Alto Galligo y provincia de Uesca. Dende lo punto d'a vista d'a suya adscripción administrativa en a Ilesia Catolica, fa parte de l'arcipestrau de Biescas en a diocesi de Chaca y d'a provincia eclesiastica de Pamplona y Tudela. Se tracta d'una d'as ilesias que fan parte d'un grupo conoixiu como "ilesias de Sarrablo", en situar-se todas ellas en Sarrablo y compartir no nomás que a epoca de construcción, so que tamién cuantos elementos constructivos comuns. Descripción Ye una ilesia construyida en piedra picada en o primer cuarto d'o sieglo XI en estilo romanico seguntes bels autors u mozarabe seguntes d'atros, con nomás que una sola nau con abside semicircular, con una torre adosada fácil que con posterioridat a la construcción de l'edificio principal, en a suya frontera norte. En a suya frontera meridional se i troba una portalada con arco de meyo punto con un porche adosau, fácil que tamién posterior a la primera obra d'a ilesia. A nau principal poseye un tellau en fusta, estando cubierto lo presbiterio con un arco de meyo punto y l'abside con una bovida. D'atra man, l'abside se troba decorau con siet arcos ciegos asentaus sobre ueito lesenas. Protección legal A ilesia de Santa Olaria de Mérida d'Orós Baixo se troba protechida con a suya declaración como Bien d'Intrés Cultural o 29 de setiembre de 1982. Referencias Vinclos externos Se veigan as imáchens de Commons sobre a lesia de Santa Olaria de Mérida d'Orós Baixo. (es) Iglesia de Santa Eulalia. Orós Bajo en a web d'o Patrimonio Cultural d'Aragón d'a Deputación Cheneral d'Aragón. (es) Orós Bajo. Parroquial de Snta Eulalia, en www.RomanicoAragonés.com. (es) Orós Bajo en a web de l'Asociación Amigos de Serrablo. (es) Iglesia de Santa Eulalia en a web d'o Sistema de Información del Patrimonio Cultural Aragonés.